A Confabula élén számos jótékonysági rendezvény köthető a nevéhez: hallgatótársaival együtt gyűjtést szervezett a devecseri vörösiszap-katasztrófa áldozatainak megsegítésére, másik alkalommal rendezvénybevételüket a Szemem Fénye Alapítványnak ajánlották fel, támogatva a pécsi Dóri Ház – Magyarország első gyermekhospice házának – működését. Másfél éven keresztül vezette Pécsen a POTE Filmklubot. A Pécsi Fogorvos Szaknapok ötletgazdája és első két alkalommal (2012, 2013) főszervezője. Diplomaszerzését követően Budapesten kezdett praktizálni.